**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-15/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. szeptember 20-án** megtartott rendes nyílt üléséről. Az ülés kezdete: *1630óra*

**Jelen vannak**: Krachun Szilárd polgármester

Farkas Attila, Ferenczi Sándor, Tornóczky Gábor képviselő-testületi tagok (összesen: 4 fő)

**Igazoltan távol van:** Darabos Józsefné képviselő-testületi tag

**Tanácskozási joggal megjelent:** dr. Brandt Huba osztályvezető

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel 3 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 4 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**Napirendi pontok:**

**1.) Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról.**

Előadó: Krachun Szilárd polgármester (írásbeli előterjesztés)

**2.)** **Csatlakozás a Bursa Hungarica felsőoktatási pályázati rendszer 2023-as fordulójához.**

Előadó: Krachun Szilárd polgármester (írásbeli előterjesztés)

**3.)** **Bátaapáti Község Önkormányzatának tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam részére történő átruházásáról.**

Előadó: Krachun Szilárd polgármester (írásbeli előterjesztés)

**4.) Egyebek**

**Zárt ülés:**

**1.) Első lakáshoz jutók támogatási kérelmének megtárgyalása**

**Napirendi pontok tárgyalása:**

**1.) Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

Tornóczky Gábor képviselő megkérdezte, hogy mi volt a témája az „Apáti” nevű települések megbeszélésének?

Krachun Szilárd polgármester elmondta, hogy amikor Monostorapátiban volt az „Apáti” nevű települések találkozója, ott megbeszélték, hogy 2022. szeptember 14-én Bátaapátiban tartanak egy megbeszélést, ahol megtárgyalják a találkozóval kapcsolatos jövőbeni elképzeléseket Sajnos a megbeszélésre öt településről érkeztek, és úgy döntöttek, hogy egyelőre a következő évben nem szerveznek a településeknek találkozót, mivel az önkormányzatok elég nehéz anyagi helyzetbe kerülnek az áremelkedések miatt. Viszont ha valaki, aki nem volt itt a megbeszélésen, de szeretné vállalni a találkozó megrendezését, annak nincs akadálya. Továbbá úgy döntöttek, hogy a települések polgármesterei a jövő évben is tartanak egy megbeszélést Monostorapátiban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**95/2022. (IX.20.) Képviselő-testületi határozat**

**a polgármester jelentéséről és a két ülés között eltelt időszakról**

Bátaapáti Község Önkormányzat Képviselő- testülete a **48-59/2022. (V.24.), 62-68/2022. (V.24.), 69-70/2022. (VI.23.), 72-75/2022. (VI.23.), 76-81/2022. (VII.07.), 83-86/2022. (VII.19.), 87-88/2022. (VII.29.), 89-90/2022. (VIII.11.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Határidő: azonnal

Felelős: Krachun Szilárd polgármester

**2.)** **Csatlakozás a Bursa Hungarica felsőoktatási pályázati rendszer 2023-as fordulójához.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester elmondta, hogy az önkormányzat a korábbi években is csatlakozott a Bursa Hungarica ösztöndíj pályázathoz, így javasolta, hogy az idei évben is csatlakozzanak.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**96/2022. (IX.20.) Képviselő-testületi határozat**

**a Bursa Hungarica felsőoktatási pályázati rendszer 2022. évi fordulójához való csatlakozásról**

Bátaapáti Község Önkormányzatának Képviselő-testülete csatlakozni kíván a Bursa Hungarica Felsőoktatási Önkormányzati Ösztöndíjrendszer 2023. évi fordulójához. A képviselő-testület felhatalmazza a polgármestert a csatlakozási nyilatkozat aláírására.

Határidő: 2022. szeptember 30.

Felelős: Krachun Szilárd polgármester

Végrehajtásért felelős: dr. Brandt Huba osztályvezető

**3.)** **Bátaapáti Község Önkormányzatának tulajdonát képező víziközmű vagyon helyzetének és az ahhoz kapcsolódó feladatellátási kötelezettségek teljesítésének áttekintése, valamint döntés a feladatellátási kötelezettség és ahhoz kapcsolódó vagyon Magyar Állam részére történő átruházásáról.**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták. Krachun Szilárd polgármester röviden ismertette az előterjesztést, nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**97/2022. (IX.20.) Képviselő-testületi határozat**

**a Víziközmű-vagyon Magyar Államra történő átruházásáról**

1. Bátaapáti Község Önkormányzat képviselő-testülete a 87/2022. (VII.29.) számú határozatával kinyilvánította azon szándékát, hogy részt kíván venni az ivóvíz- és szennyvízszolgáltatás biztosítása vonatkozásában fennálló ellátási kötelezettségének a tulajdonában álló víziközmű vagyonnak és a víziközmű-szolgáltatóban fennálló társasági részesedésének Magyar Államra történő átruházására irányuló Integrációs Programban.

2. Bátaapáti Község Önkormányzat képviselő-testülete kinyilvánítja, hogy az előterjesztés részeként a képviselőtestület elé terjesztett

- víziközmű vagyon és az azt működtető eszközök tulajdonjogának térítésmentesen, nyilvántartási értéken történő átvezetéséről

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen nyilvántartási értéken történő átvezetéséről

szóló megállapodás tervezetet megismerte, annak tartalmával egyetért, ennek megfelelően felhatalmazza a polgármestert arra, hogy jelen határozat első pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

3. Bátaapáti Község Önkormányzat képviselő-testülete hozzájárulását adja ahhoz, hogy a Re-víz Duna-menti Kft. a tulajdonát képező összesen 263.320.000 Ft névértékű E.R.Ö.V. Víziközmű Zrt. névre szóló törzsrészvényeit, akár több részletben, 2024. augusztus 31. napjáig a Vksztv. 5/H. § -ban foglaltakra tekintettel ingyenesen átruházza a Nemzeti Vízművek Zrt-re.

Felhatalmazza a polgármestert, hogy a Re-víz Duna-menti Kft. taggyűlésén a részvényátruházásról szóló határozatot megszavazza.

Határidő: 2022. szeptember 20.

Felelős: Krachun Szilárd polgármester

Határozatról értesül: Re-víz Duna-menti Regionális Víz-és Csatornamű Korlátolt Felelősségű Társaság 7100 Szekszárd, Mátyás király utca 62., E. R.Ö.V. Zrt. 7100 Szekszárd, Mátyás király utca 62.

**4.) Egyebek**

* **Pótmunkák megbeszélése**

Krachun Szilárd polgármester tájékoztatta a képviselőket, hogy a PALANER-ÉPÍTŐ Kft. ügyvezetője ismét pótmunkák elvégzésére nyújtott be árajánlatot, mely kiosztásra került a képviselőknek.

Dr. Brandt Huba osztályvezető elmondta, hogy a beadott árajánlatban nem csak pótmunkák szerepelnek, hanem többletmunkák is, és mivel a vállalkozói szerződés fix átalánydíjas szerződés, mely tartalmazza, hogy az esetleges többletmunka a vállalkozó költsége, csak a jogos pótmunkára nyújthat be igényt.

A képviselők megbeszélték, hogy a polgármester, és az osztályvezető egyeztetnek a vállalkozóval, a műszaki ellenőrrel közösen a pótmunkák és a többletmunkák kivitelezéséről a szerződésben foglaltak szerint.

* **Apáti-Ker Kft. nyitva tartásának megbeszélése**

Krachun Szilárd polgármester ismertette a képviselőkkel az Apáti-Ker Kft. ügyvezetőjének levelét, melyben leírta, hogy szeretnék a nyitvatartási időt megváltoztatni a következők szerint: nyári nyitva tartás: június 1-jétől augusztus 31-ig 5.00-10.00, 15.00-18.30, téli nyitva tartás: szeptember 1-jétől május 31-ig 5.00-10.00, 15.00-17.30. A forgalmat megnézve, úgy gondolja, hogy nem kellene a jelenlegi hosszabb nyitva tartást alkalmazni.

Krachun Szilárd polgármester elmondta, hogy az ügyvezető őt megkereste, és azt engedélyezte, hogy a bolt jelenleg nem 19.00 óráig legyen nyitva, hanem 18.30-ig.

A képviselők megbeszélték, hogy áprilisban meghatározták a bolt nyitva tartását, a lakossági igényeket is figyelembe véve, és egyhangúlag úgy döntöttek, hogy ezen nem kívánnak változtatni. Az óraátállításig maradhat, hogy 18.30-kor bezárják a boltot, de a következő évben a határozatban foglaltak szerint kell nyitva tartani. Kérték a polgármestert, hogy tájékoztassa az ügyvezetőt a döntésről.

* **Az Evangélikus templom és a temető megvásárlásáról**

Krachun Szilárd polgármester elmondta, hogy a múlt testületi ülésen határoztak a templom és a temető megvásárlásáról, az ügyvéd úr elkészítette az adásvételi szerződés tervezetét, mely megküldésre került az RHK Kft. részére jóváhagyásra. Az RHK Kft. kéri, hogy küldjük meg részükre a határozatot, amelyből megállapítható, hogy milyen településfejlesztési célt szolgálnak ezen ingatlanszerzések. Mivel ez a határozatba nem került megfogalmazásra, így ismételten módosítani szükséges a határozatot, a célok meghatározásával.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (IX.20.) Képviselő-testületi határozat*

*a 91/2022. (VIII.11.) Képviselő-testületi határozat módosításáról*

*az Evangélikus templom és a temető megvásárlásával kapcsolatban*

*Bátaapáti Község Önkormányzat Képviselő-testülete úgy határozott, hogy a 91/2022. (VIII.11.) Képviselő-testületi határozatát az alábbiak szerint egészíti ki:*

*A Bátaapáti belterület 205, 206, külterület 063 hrsz.-ú területű temetők megvásárlásának célja, hogy mivel az önkormányzat egyik kötelező feladata a köztemető fenntartása, üzemeltetése, és kiderült, hogy a temető ezen területe nem az önkormányzat tulajdonában van, ezért rendezni kívánja a tulajdonjogot és továbbra is mint köztemető szeretné üzemeltetni és fenntartani.*

*A Bátaapáti belterület 209 hrsz.-ú területű templom megnevezésű ingatlant műemlék megtartás érdekében kívánja megvásárolni és mivel a templom közvetlen szomszédságában található az óvoda, az egyház viszont nem tud az állagmegóvásra költeni, az önkormányzat szeretné megóvni a saját vagyonát. A templomban található egy 200 éves műemlék orgona melynek a felújítása után a templom kulturális helyet adna a lakosság részére.*

*A Bátaapáti külterület 051/3 hrsz.-ú, területű erdő megvásárlásának célja, hogy a temető szomszédságában van az erdő, amelyet az egyház csak együttesen kívánt eladni.*

*A 91/2022. (VIII.11.) számú határozat módosítással nem érintett részei továbbra is változatlan tartalommal hatályban maradnak.*

*Határidő: folyamatos*

*Felelős: Krachun Szilárd polgármester*

*Határozatról értesül: Bonyhád-Hidas-Kismányoki Evangélikus Egyházközség (7150 Bonyhád, Dózsa Gy. u. 67.)*

 *Bonyhádi Közös Önkormányzati Hivatal Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**98/2022. (IX.20.) Képviselő-testületi határozat**

**a 91/2022. (VIII.11.) Képviselő-testületi határozat módosításáról**

**az Evangélikus templom és a temető megvásárlásával kapcsolatban**

Bátaapáti Község Önkormányzat Képviselő-testülete úgy határozott, hogy a 91/2022. (VIII.11.) Képviselő-testületi határozatát az alábbiak szerint egészíti ki:

A Bátaapáti belterület 205, 206, külterület 063 hrsz.-ú területű temetők megvásárlásának célja, hogy mivel az önkormányzat egyik kötelező feladata a köztemető fenntartása, üzemeltetése, és kiderült, hogy a temető ezen területe nem az önkormányzat tulajdonában van, ezért rendezni kívánja a tulajdonjogot és továbbra is mint köztemető szeretné üzemeltetni és fenntartani.

A Bátaapáti belterület 209 hrsz.-ú területű templom megnevezésű ingatlant műemlék megtartás érdekében kívánja megvásárolni és mivel a templom közvetlen szomszédságában található az óvoda, az egyház viszont nem tud az állagmegóvásra költeni, az önkormányzat szeretné megóvni a saját vagyonát. A templomban található egy 200 éves műemlék orgona melynek a felújítása után a templom kulturális helyet adna a lakosság részére.

A Bátaapáti külterület 051/3 hrsz.-ú, területű erdő megvásárlásának célja, hogy a temető szomszédságában van az erdő, amelyet az egyház csak együttesen kívánt eladni.

A 91/2022. (VIII.11.) számú határozat módosítással nem érintett részei továbbra is változatlan tartalommal hatályban maradnak.

Határidő: folyamatos

Felelős: Krachun Szilárd polgármester

Határozatról értesül: Bonyhád-Hidas-Kismányoki Evangélikus Egyházközség (7150 Bonyhád, Dózsa Gy. u. 67.)

 Bonyhádi Közös Önkormányzati Hivatal Bátaapáti Kirendeltségének gazdálkodási főelőadója

Krachun Szilárd polgármester tájékoztatta a képviselőket, hogy a TETT támogatásra vonatkozó alszerződés módosítása nem történt meg, mert a beruházásra átcsoportosítandó összeget a Minisztérium visszavonhatja. Az önkormányzat működési költségeket elszámolhat, de sajnos egyenlőre nem tudjuk, hogy a jóváhagyott beruházásokat el lehet-e majd számolni. Járt az Atomerőműben, ahol arról tárgyaltak, hogy a támogatást az erőműtől kapná az önkormányzat, egy alapítványon keresztül, pályázat útján. A lakosságnak további pályázat útján lehetne támogatást adni enegiakorszerűsítésre, hiszen most erre nagyon nagy szükség lenne. A tárgyalások során mindenki egyetért a javaslattal, hogy a támogatás elszámolására új metodikát dolgozzanak ki, de sajnos érdemben még nem jutottak előrébb. A négy társulás vezetője október 15-ig tárgyalást fog folytatni Steiner Attila államtitkár úrral, és reméli, hogy kedvező kimenetelű lesz a megbeszélés.

A képviselők a polgármester tájékoztatását tudomásul vették.

Krachun Szilárd polgármester tájékoztatta a képviselőket, hogy 2022. október 3-án megrendezésre kerül az Idősek Világnapja az önkormányzat szervezésében egy kis műsorral és vendéglátással a szépkorúak részére.

A képviselő a polgármester tájékoztatását tudomásul vették.

Brandt Huba osztályvezető elmondta, hogy megnézte az önkormányzat lakásbérletére vonatkozó rendeletét, mely 2022. január elsejével lépett hatályba. A bérleti díjakat júniusig nem lehetett megemelni. Átnézte a bérleti szerződéseket, mely mindenkinek lejárt, így a bérlők jogcím nélkül laknak a lakásban, ezért mindenkinél szükséges rendezni a bérleti szerződéseket. Kiszámolta a bérleti díjakat, és írt egy levéltervezetet a bérlőknek, melyet ismertetett a képviselőkkel. A levélben a bérlők tájékoztatást kapnak a rendeletben meghatározott bérleti díjakról és a bérleti szerződés feltételeiről.

A képviselők kérték az osztályvezetőt, hogy minden bérlőnek küldje ki az értesítő levelet a bérleti szerződésekre vonatkozóan, és a rendeletben foglaltak szerint járjon el.

Farkas Attila képviselő megkérdezte, hogy a boltban megoldódott -e a liszt és a cukor beszerzése.

Krachun Szilárd polgármester elmondta, hogy megkereste a METRO áruházat, de mivel nincs az Apáti-Ker Kft.-nek szerződése a bolttal, így nem tudnak szállítani. A Kft. vezetőjének elküldte a METRO elérhetőségét, és kérte, hogy vegye fel velük a kapcsolatot, hiszen csak egy szerződést kell kötni, és akkor a boltba is tudnak termékeket szállítani.

A képviselők kérték a polgármestert, hogy intézkedjen ez ügyben, hogy a boltban minél előbb megoldódjon az alapvető élelmiszerek beszerzése.

A Képviselő-testület ülésén egyéb hozzászólás, bejelentés nem hangzott el, a polgármester az ülést 18 óra 00 perckor bezárja.

Kmf.

**Krachun Szilárd** **Filczinger Ágnes**

 polgármester jegyző